Montaigne

**Montaigne** és el sisè episodi de la Segona Temporada de Merlí i el dinovè de la sèrie.

El Pau Vilaseca ha agredit una professora, però el noi l'acusa d'haver-lo insultat. El Marc ja està desesperat, i la seva mare no l'ajuda. El Merlí hi haurà d'intervenir. La Gina confessa al Merlí la seva relació amb el Toni.

## Sinopsi

    El Merlí ha portat uns peixos a classe per explicar-los el pensament de Montaigne sobre la veritat i l'"Aletheia", però l'Oliver s'ha quedat dormit durant la classe. A mitja classe, la Glòria interromp demanant pel Marc. Aquest va al despatx del Toni on està el Pau, i li expliquen que el Pau li ha tirat un bolígraf a la cara a l'Elisenda. El Pau explica que ho ha fet perquè l'Elisenda li ha dit que és un inútil.

 L'Elisenda nega rotundament les acusacions del Pau, el Toni posa ordre i expulsa una setmana al Pau pels seus actes. Quan els germans Vilaseca han marxat, el Toni parla amb l'Elisenda per aclarir el què ha passat, i l'Elisenda ho torna a negar. El Marc tampoc es creu el que li diu el seu germà, i quan el Pol escolta el què ha passat, el felicita, ja que ell era igual a la seva edat. L'Oliver, en canvi, si es creu al Pau i ho troba indignant. Li diu al Marc que li hauria de dir alguna cosa a l'Elisenda pel que ha fet, i quan s'hi nega, va ell mateix a parlar amb l'Elisenda. L'Oliver es confronta a la professora, i davant del seu atac, l'Elisenda el fa fora de classe. L'Eugeni i el Merlí comenten el què ha passat, quan l'Oliver interromp dient que no el deixen entrar a classe. El Merlí li pregunta a l'Oliver pel seu germà, i l'Oliver només explica que no es portaven bé. El Merlí li ofereix el seu telèfon per si mai vol parlar, però l'Oliver el rebutja.

 Els Peripatètics comenten el què ha fet el Pau, quan l'Iván li pregunta per la feina al Pol. Li explica que està content, però que el seu pare s'està quedant gairebé tot el seu sou. En aquest moment arriba el Gerard presumint del nou jersei caríssim que s'ha comprat. Al Pol li molesta que vagi presumint de tenir diners, i així li diu. El Gerard comenta que el Pol va amb la mateixa roba des de fa anys, i el Pol s'encén i va a per ell, però els Peripatètics aconsegueixen separar-los. El Merlí pregunta al Toni per la Gina, ja que els ha vist junts. El Toni es posa nerviós i li diu que li ha portat uns papers. Els dos comenten el cas del Vilaseca i el Merlí li pregunta pel seu trasllat. El Toni li diu que necessita un canvi d'aires i el Merlí li diu que el trobarà a faltar. L'Eugeni i la Mireia també comenten el cas del Vilaseca, sense saber que ella està també a la sala de professors escoltant el què diuen. La Coralina, que també ha vist el què ha passat, va a parlar amb l'Elisenda per donar-li el seu suport. La Coralina li diu que no la veu massa bé, i li diu que s'agafi la baixa per millorar.

    A casa dels Rubio, el Pol està apunt de marxar, mentre el seu pare, que no s'ha mogut del sofà en tot el dia, es baralla amb les piles del comandament. L'Alfonso li diu que li doni els diners del bar, quan el Pol li diu que vol quedar-se part del sou per les seves despeses. El seu pare li diu que no pot tenir despeses, ja que està estudiant. El Marc i la Tània parlen del Pau, i la Tània li proposa venir més tardes per ajudar al Pau, i li diu que ho fa per ell. L'Oliver li diu a la seva mare que marxa, però els dos acaben discutint. Al bar, el Pol i la Míriam estan enfeinats, però mentre el Pol està agafant el canvi d'una taula, agafa 100€ per ell de la caixa, sense que la Míriam ho vegi. La Lídia esbronca a en Pau pel que ha fet i el castiga. El Marc li diu a la seva mare que no hi és, que coincideix molt poc amb els seus fills ja que com que té el torn de nit, sempre està o dormint o amb les amigues. La Lídia marxa enfadada i li diu al Marc que no sap el que és portar una família. El Merlí arriba a casa de la Gina i li explica que el Toni ha demanat el trasllat. La Gina li confessa que ha tingut un rollo amb un altre home i que es sent bé mantenint el secret. El Merlí li diu que no està enfadat, i li pregunta per aquest home, però la Gina li diu que no investigui, ja que no tornarà a passar.

 Al dia següent, el Pau i el Marc repassen la poesia que s'havia d'aprendre, quan es troben al Merlí. El Marc li diu que haurà de faltar per poder estar amb en Pau quan estigui castigat, ja que la seva mare no se'n pot fer càrrec. El Pol mentrestant està a casa encara amb l'Óscar i no anirà a primera hora. Li diu que anirà a comprar roba, i l'Óscar li pregunta que amb quins diners. El Pol li diu que són els seus diners i acaba la discussió. El Merlí torna al despatx del Toni, i li demana que no expulsi al Pau. El Toni li diu que ha de creure a l'adult en aquest cas. El Merlí li explica que la seva mare no se'n pot fer càrrec d'en Pau ja que treballa de nits. El Merlí li demana que li faci el favor, ja que creu que té motius per demanar-li. La Mireia li diu a l'Eugeni que li deu una disculpa pel seu comportament, i l'Eugeni li diu que ell es va declarar però que ella encara no li ha donat una resposta, i que no busqui ser amics amb ell. El Pol arriba a classe, tard, amb una jaqueta nova i enfadat quan el Gerard li fa un comentari de la jaqueta. El Merlí continua amb Montaigne i crea un debat amb els Peripatètics sobre la veritat. Però quan diu que Déu no existeix, l'Oliver fa servir els seus raonaments en contra seva, ja que no tenen perquè creure la seva veritat sobre Déu.

 El Gerard està explicant els seus problemes amb la seva mare al Marc, a l'Oliver i al Pol, pensant que els seus problemes són els pitjors del món, però desconeixent que la realitat dels seus amics és bastant pitjor. Durant la classe de llatí, la Tània li diu al Marc que ha demanat que no expulsin al Pau, però al Marc li molesta que s'hagi posat a on no la demanen. L'Iván li diu a l'Oliver que s'ha passat amb el Merlí i l'aconsella parlar amb ell sobre l'Edgar. L'Eugeni li explica al Merlí que finalment no expulsaran al Pau, i el Merlí li treu el tema de la Mireia i li explica que no hi ha res del què parlar, ja que la Mireia no vol fer cap pas. La Mireia li diu a la Glòria que no vol deixar al seu marit per com pot afectar als seus fills, però la Glòria li diu que s'ha de llançar. El Marc va a parlar amb la Glòria i aquesta li diu que finalment no expulsaran al Pau i li dóna les gràcies.

     L'Oliver entra al despatx del Merlí, i agafa el seu número de telèfon que havia rebutjat. El Pol arriba a casa i troba al seu pare amb una cadira de massatge nova. El Pol s'enfada amb el seu pare ja que esta malgastant els diners que ell i l'Óscar estan guanyant, i l'Alfonso li diu que a casa seva farà el que vulgui. El Pol li diu que no veurà ni un duro més del seu sou i marxa enfadat. La Gina s'acomiada del Toni ja que ja ha trobat un nou centre. El Toni li diu que s'estima a la Gina, però que la seva història no pot ser. A casa del Marc, la Tània s'acomiada, però el Marc li diu que vol que passi la nit allà, ja que vol dormir amb ella i la Tània acaba dormint abraçada al Marc. El Pol ha acabat el torn al bar quan la Míriam li diu que sap el que ha fet i li demana que li torni els diners. La Míriam li diu que li tornarà tots els diners i que no tornarà a trepitjar el bar. Abans de que marxi, la Míriam li acaba fent un petó i acaben embolicats. El Merlí li diu a la Gina que si algun cop torna a passar no cal que li expliqui. I quan la Gina li pregunta si ell ha estat amb algú altre, el Merlí li diu que no.

## Elenc

* David Solans com Bruno Bergeron
* Carlos Cuevas com Pol Rubio
* Pau Durà com Toni
* Pepa López com Coralina
* Pere Ponce com Eugeni Bosch
* Anna M. Barbany com Carmina Calduch (\*)
* Marta Marco com Gina Castells

(\*) No apareix tot i sortir als crèdits

* Merlí Bergeron
* Bruno Bergeron
* Pol Rubio
* Toni
* Coralina
* Eugeni Bosch
* Gina Castells
* Berta Prats
* Joan Capdevila
* Tània Illa
* Mònica de Villamore
* Gerard Piguillem
* Marc Vilaseca
* Oksana Casanoves
* Oliver Grau
* Iván Blasco
* Mireia
* Lídia
* Anna
* Elisenda
* Pau Vilaseca
* Óscar Rubio
* Glòria
* Alfonso Rubio
* Míriam Blasco
1/25 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

Personatges Menors* Patricia Bargalló com Mireia
* Anna Barrachina com Lídia
* Cristina Genebat com Anna
* Sandra Monclús com Elisenda
* León Martínez com Pau Vilaseca
* Oriol Pla com Óscar Rubio
* Assun Planas com Glòria
* Boris Ruiz com Alfonso Rubio
* Anna Ycobalzeta com Míriam Blasco

## Continuïtat

* El Toni deixa el Guimerà
* El Pol s'embolica amb la Míriam
* L'Elisenda agafa la baixa
* La Tània passa la nit amb el Marc

## Frases

**Merlí**: Gràcies a Copèrnic vam saber que la Terra gira al voltant del Sol, encara que el Gerard pensi que gira al voltant seu.

**Pol**: Com t'agrada que sapiguem tots que tens pasta, eh?
**Gerard**: Tampoc me'n haig d'amagar no?
**Pol**: El que hauries d'amagar es aquest jersei tant feo.

**Merlí**Tant et molesto Toni, que hagis de marxar?

**Lídia**: (Al Marc) No en tens ni idea de portar una família.

**Merlí**: (Parlant del Pau) Aquest és el franctirador?

**Óscar**: Aún está Eugeni Bosch?
**Pol**: Si, le llamamos Hitler

**Gerard**: No sabeu el que és suportar una mare com la meva

**Alfonso**: Tu me das lecciones a de sacrificios economicos? Estoy en mi casa y hago lo que me sale de los huevos.

**Gina**: Perquè t'hauria de creure si m'has dit que no m'ho explicaries?
**Merlí**: Perquè és la veritat.
## Música

* **CONCERT BWV 1056 LLARG**, J. S. Bach

Sona mentre la Tània i el Marc dormen i el Merlí i la Gina fan les paus admirant els peixos.

## Curiositats

* **Michel Eyquem de Montaigne** va ser un pensador i magistrat francès del Renaixement. Va passar a l'història per inventar un nou gènere literari, l'assaig
* L'Anna M. Barbany (Carmina Calduch) apareix en els crèdits tot i no aparèixer en l'episodi
* Aquest capítol marca l'última aparició de Pau Durà (Toni), ja que deixa l'Institut